આજનો યુવાન મોબાઇલભક્તિની સાથે પોતાના ઈષ્ટદેવની ભક્તિ માટે પણ મોબાઇલનો ઉપયોગ કરતો થયો છે. હવે દેવ-દેવી મંદિરના બદલે મોબાઇલ કે કમ્પ્યૂટરના ડેસ્કટોપ પર જોવા મળે છે. અત્યારનો યુવાન ભગવાનનાં દર્શન કરવા માટે મંદિર સુધી લાંબો નહીં થતા મોબાઇલમાં જ પ્રભુદર્શન કરે છે. રહી વાત દેવોને રિઝવવાની તો સ્તોત્ર કે મંત્રો માટે હવે આજનો યુવાન ગ્રંથોનાં થોથાં સાથે લઈને નથી ફરતો. ઇન્ટરનેટ પર તમામ પ્રકારની સામગ્રી સરળતાથી મળી રહે છે. આ સામગ્રી દૃશ્ય અને શ્રાવ્ય બંને માધ્યમોમાં હોય છે.